Zell Miller

Zell Bryan Miller (født 24. februar 1932 i Young Harris i Georgia, død 22. mars 2018 samme sted) var en amerikansk lobbyist, historiker og demokratisk politiker.

I Georgia var han borgermester i Young Harris 1959–1960, delstatssenator 1961–1964, viseguvernør 1975–1991 og guvernør 1991–1999, og representerte delstaten i Senatet 2000–2005. Foran presidentvalget i 2004 gav Miller sin støtte til den sittende republikanske presidenten George W. Bush fremfor demokraten John Kerry. Miller stilte ikke til gjenvalg til Senatet i 2004. I 2005 ble han valgt inn i styret i National Rifle Association.

Etter å ha tjenestegjort som sersjant i United States Marine Corps 1953–1956, tok han mastergrad i historie ved University of Georgia i 1958. Før Miller ble politiker på heltid, var han professor i statsvitenskap og historie ved Young Harris College, University of Georgia og Emory University. Etter tiden i Senatet gikk han inn i advokatfirmaet McKenna Long & Aldridges avdeling for myndighetskontakt. Miller var også tilknyttet Fox News Channel.

Referanser

Eksterne lenker 
 
 

Senatorer fra Georgia
Guvernører i Georgia
borgermestere i Georgia i USA
Historikere fra USA
Soldater i U.S. Marine Corps
Personer fra Towns County i Georgia